कक्राझार , 31 अक्टबर : कक्राझार जिल्लानि सिङाव थानाय बनरगावनि गेलेग्रा फोथारआव खुंजानाय नैथि कमलेस्वर बसुमतारि आरो सारुबाला बसुमतारि फुटबल बादायलायनाया जाफुंसार महरै शुक्रबारखालि जोबलांबाय । बे टुर्नामेन्टनि जोबथा एबा फाइनाल बादायलायनायखौ शुक्रबारखालि गेन्द्राबिल जथाय क्लाब आरो बनरगाव जाइख्लं एथलेटिक्स स्पर्टस क्लाबनि गेजेराव मोगा - मोगि गेलेदोंमोन । बे जोबथा एबा फाइनाल बादायलायनायाव जथाय क्लाबखौ 5.0 गलनि फारागथियाव फेजेन्नानै जाइख्लं एथलेटिक्स क्लाबआ देरहासार जानो हायो । बनरगाव गेलेग्रा फोथारआव खुंजानाय बे जोबथा एबा फाइनाल बादायलायनायाव देरहासार जानो हानाय जाइख्लं क्लाबआ सेम्पियन ट्रफीजों लोगोसे नोगोद 30 रोजा रां आरो जथाय क्लाबआ ट्रफीजों लोगोसे नोगोद 20 रोजा रां मोन्नो हायो । बे फाइनाल बादायलायनायाव हांख्रायजानाय बादियै गाहाय आलासि महरै नुजाथिहैयो बनरगाव बिटिसि बियाबनि बिपिएफनि बिजाथि राजिब ब्रह्म , बारग' बिएलटि अन्साइ आफादनि आफादगिरि जनमहन मोसाहारिआ । जागायजेन्नाय समनिफ्रायनो ओन्सोलनि गोबां राइजो - राजा एबा फुटबल अन्सायगिरिफोरनि बाहागो लानायनि मददजों बे नैथि कमलेस्वर बसुमतारि आरो सारुबाला बसुमतारि गोसोखां फुटबल टुर्नामेन्टआ मेहेरगोनाङै जोबलाङो । 
नैथि कमलेस्वर बसुमतारि आरो सारु बाला बसुमतारि फुटबल टुर्नामेन्टनि फाइनालआव जथाय क्लाबखौ 5.0 गलजों फेजेन्नानै जाइख्लं क्लाबआ सेम्पियन